รัฐบาลไทย-ข่าวทำเนียบรัฐบาล-เสพยาจนเหม่อลอยไม่รอดมือกำนัน ตรวจพบทั้งยาทั้งอาวุธเพียบ !!! ผู้ว่าฯ แพร่ เผย ฝ่ายปกครองได้รับแจ้งจากกำนันในพื้นที่ อ.ร้องกวาง พบคนเหม่อลอย ไม่พูดไม่จา จนนำไปสู่การจับกุมผู้ต้องหา
วันอังคารที่ 5 มีนาคม 2567
05/03/2567
เสพยาจนเหม่อลอยไม่รอดมือกํานัน ตรวจพบทั้งยาทั้งอาวุธเพียบ !!!ผู้ว่าฯ แพร่ เผย ฝ่ายปกครองได้รับแจ้งจากกํานันในพื้นที่ อ.ร้องกวาง พบคนเหม่อลอย ไม่พูดไม่จา จนนําไปสู่การจับกุมผู้ต้องหา
เสพยาจนเหม่อลอยไม่รอดมือกํานัน ตรวจพบทั้งยาทั้งอาวุธเพียบ !!!ผู้ว่าฯ แพร่ เผย ฝ่ายปกครองได้รับแจ้งจากกํานันในพื้นที่อําเภอร้องกวาง พบคนเหม่อลอย ไม่พูดไม่จา จนนําไปสู่การจับกุมผู้ต้องหาพร้อมยาบ้าและอาวุธปืน สร้างความสงบสุขให้สังคมไทย
เมื่อวันที่ 4 มี.ค. 67 นายชุติเดช มีจันทร์ ผู้ว่าราชการจังหวัดแพร่ เปิดเผยว่า กระทรวงมหาดไทยมีนโยบายมุ่งมั่นในการจัดระเบียบสังคม ปราบปรามผู้มีอิทธิพล และแก้ไขปัญหายาเสพติด เพื่อกวาดล้างสิ่งผิดกฎหมายในทุกรูปแบบ อันจะทําให้สังคมมีความสงบเรียบร้อย เกิดสวัสดิภาพ พี่น้องประชาชนมีความปลอดภัยในชีวิตและทรัพย์สิน ชุมชนน่าอยู่ ประชาชนและนักท่องเที่ยวไม่ต้องหวาดระแวงกับภัยอันตราย สามารถใช้ชีวิตได้อย่างเป็นปกติสุข
นายชุติเดช มีจันทร์ ผู้ว่าราชการจังหวัดแพร่ กล่าวว่า สืบเนื่องจากอําเภอร้องกวางได้รับแจ้งจากกํานันตําบลแม่ยางร้องว่า พบบุคคลอาการมีพิรุธ ไม่ตอบคําถาม และมีอาการเหม่อลอย เข้ามาในบริเวณศาลาอเนกประสงค์ วัดดอนชุม หมู่ 4 ตําบลแม่ยางร้อง อําเภอร้องกวาง จังหวัดแพร่ ตนจึงได้สั่งการให้ฝ่ายปกครองอําเภอร้องกวาง นําโดย นายสมเกียรติ อาจสังข์ นายอําเภอร้องกวาง/ผู้อํานวยการศูนย์ปฏิบัติการป้องกันและปราบปรามยาเสพติดอําเภอร้องกวาง พร้อมด้วยปลัดอําเภอฝ่ายความมั่นคง สมาชิกกองอาสารักษาดินแดนอําเภอร้องกวาง ร้อย 3 กํานันตําบลแม่ยางร้อง ผู้ช่วยผู้ใหญ่บ้าน ฝ่ายปกครองตําบลแม่ยางร้อง และชุดปฏิบัติการตําบลแม่ยางร้อง สนธิกําลังร่วมกับเจ้าหน้าที่สถานีตํารวจภูธรร้องกวาง ดําเนินการเข้าตรวจสอบบุคคลดังกล่าว โดยสามารถจับกุมผู้กระทําความผิดได้ 1 ราย พร้อมของกลางยาบ้า จํานวน 190 เม็ด อาวุธปืน จํานวน 1 กระบอก และเครื่องกระสุนปืน จํานวน 1 ชุด
นายชุติเดช มีจันทร์ ผู้ว่าราชการจังหวัดแพร่ กล่าวเพิ่มเติมว่า จากการเข้าตรวจสอบ และตรวจค้นบุคคลดังกล่าว พบของกลางยาบ้าซุกซ่อนอยู่ในกระเป๋ากางเกง จํานวนทั้งสิ้น 190 เม็ด ทราบชื่อ คือ นายจิรยุทธ อาศัยอยู่ที่ หมู่ 4 ตําบลแดนชุมพล อําเภอสอง จังหวัดแพร่ เจ้าหน้าที่จึงได้นําตัวผู้กระทําความผิดเข้าตรวจค้นที่บ้าน พบปืนยาวไทยประดิษฐ์ ไม่มีเลขทะเบียน จํานวน 1 กระบอก เครื่องกระสุนปืน จํานวน 1 ชุด และตรวจปัสสาวะมีผลเป็นบวก เจ้าหน้าที่จึงได้นําตัวผู้กระทําความผิดพร้อมของกลางส่งพนักงานสอบสวนสภ.ร้องกวาง เพื่อดําเนินคดีตามกฎหมายต่อไป โดยได้แจ้งข้อกล่าวหา มีไว้ในครอบครองซึ่งยาเสพติดให้โทษประเภท 1 (เมทแอมเฟตามีนหรือยาบ้า) โดยผิดกฎหมาย เสพยาเสพติดให้โทษประเภท 1 (เมทแอมเฟตามีนหรือยาบ้า) โดยผิดกฎหมาย และมีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต ทั้งนี้ ผู้กระทําความผิดให้การรับสารภาพทุกข้อกล่าวหา
"จังหวัดแพร่ มุ่งมั่นในการ บําบัดทุกข์ บํารุงสุข ให้กับพี่น้องประชาชน โดยได้ขับเคลื่อนตามนโยบายของกระทรวงมหาดไทย ที่มุ่งจัดระเบียบสังคม ปราบปรามผู้มีอิทธิพล และการป้องกันแก้ไขปัญหายาเสพติดให้หมดไปจากสังคม เน้นย้ํา เจ้าหน้าที่ที่เกี่ยวข้อง เดินหน้าพุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมาย อันจะทําให้พี่น้องประชาชนได้ใช้ชีวิตในสังคมได้อย่างมีความสุข ปลอดภัย ไม่ต้องหวาดระแวง หรือเดือดร้อนรําคาญจากการกระทําผิดกฎหมายทุกรูปแบบ ทั้งนี้ หากพี่น้องประชาชนพบเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือมีเหตุสร้างความเดือดร้อนรําคาญ สามารถแจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง" นายชุติเดชฯ เน้นย้ําในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood